ଲ‌ଲାଟ ଲୋବ ଅପସ୍ମାର

ଲ‌ଲାଟ ଲୋବ ଅପସ୍ମାର (Frontal lobe epilepsy/ FLE ) ବା ଫ୍ରଣ୍ଟାଲ ଲୋବ ଏପିଲେପ୍ସି ହେଉଛି ଏକ ପ୍ରକାର ଅପସ୍ମା, ଯାହା ଗୁରୁତ୍ୱପୂର୍ଣ୍ଣ ବାତ ସହିତ ଆକ୍ରାନ୍ତ ହୋଇଥାଏ କିନ୍ତୁ ଚେତନା ହରାଇନଥାଏ । ଗତିଗୁଡ଼ିକ ଉଭୟ ପେଲଭିକ୍ ଥ୍ରଷ୍ଟିଙ୍ଗ କିମ୍ବା ଉଭୟ ଗୋଡ଼ର ପେଡଲିଙ୍ଗ ହୋଇପାରେ । ଅନ୍ୟାନ୍ୟ ଲକ୍ଷଣ ମଧ୍ୟରେ ଶବ୍ଦ ସୃଷ୍ଟି, ଅସାଧାରଣ ଆଚରଣ, ମୂତ୍ରାଶୟର ନିୟନ୍ତ୍ରଣ ହରାଇବା ଏବଂ ଆଖି ଗୋଟିଏ ପାର୍ଶ୍ୱକୁ ଢଳିପାରେ । ଲୋକମାନେ ବାତ ଆସୁଥିବା ଅନୁଭବ କରିପାରନ୍ତି । ବାତ ପରେ ଏକ ଅବଧି ହୋଇପାରେ ଯଦି ବ୍ୟକ୍ତି ନିଜ ଶରୀରର କିଛି ଅଂଶ ଚଳାଇବାକୁ ଅସମର୍ଥ ହୁଏ; ଯେତେବେଳେ କି ଦ୍ୱନ୍ଦ୍ୱର ଅବଧିର ଅଭାବ ହୋଇଥାଏ ।

ରୋଗର କାରଣଗୁଡ଼ିକ ମଧ୍ୟରେ ଜେନେଟିକ୍ସ,  ବିକୃତ ମସ୍ତିଷ୍କ ସ୍ଥାନ, ମସ୍ତିଷ୍କ ଅର୍ବୁଦ ଏବଂ ଆଘାତ ହୋଇପାରେ । ବ୍ୟକ୍ତି ଶୋଇଥିବା ସମୟରେ ସେଗୁଡ଼ିକ ପ୍ରାୟ ଘଟେ ।  ସେଗୁଡ଼ିକ ମସ୍ତିଷ୍କର ଫ୍ରଣ୍ଟାଲ୍ ଲୋବରୁ ଉତ୍ପନ୍ନ ହୁଏ । ଲକ୍ଷଣ ଉପରେ ଆଧାର କରି ରୋଗ ନିର୍ଣ୍ଣୟ କରାଯାଇପାରେ । ପ୍ରାୟ ୬୬% କ୍ଷେତ୍ରରେ ଅସ୍ୱାଭାବିକ ଏମଆରଆଇ (MRI) ମିଳିଥାଏ, ଯେତେବେଳେ ଏକ ଇଇଜିରେ (EEG) ଅଳ୍ପ ଯୋଗ ହୋଇଥାଏ । ପଜିଟ୍ରନ୍ ନିର୍ଗମନ ଟୋମୋଗ୍ରାଫି (PET) କିମ୍ବା ଏକକ ଫୋଟନ ନିର୍ଗମନ CT (SPECT) ପ୍ରଭାବିତ ଅଞ୍ଚଳକୁ ଚିହ୍ନଟ କରିବାରେ ସାହାଯ୍ୟ କରିପାରେ । ଏକା ଭଳି ଦେଖାଯାଉଥିବା ଅନ୍ୟାନ୍ୟ ଅବସ୍ଥା ମଧ୍ୟରେ  ସାଇକୋଜେନିକ୍ ଅଣ-ଏପିଲିପଟିକ୍ ବାତ (PNES) ଏବଂ ଶୋଇବା ବ୍ୟାଧି ଅନ୍ତର୍ଭୁକ୍ତ ହୋଇପାରେ । 

ପ୍ରାରମ୍ଭିକ ଚିକିତ୍ସାରେ ଆଣ୍ଟି-ଏପିଲିପ୍ଟିକ୍ ଔଷଧ, କିଟୋଜେନିକ ଖାଦ୍ୟ କିମ୍ବା ଭ୍ୟାଗାଲ ସ୍ନାୟୁ ଉତ୍ତେଜକ ଦିଆଯାଇପାରେ ।  ଅଧିକାଂଶ ସମୟରେ ଔଷଧ ଯୋଗୁ ବାତ ବନ୍ଦ ହୁଏ ନାହିଁ କିନ୍ତୁ ଶାରୀରିକ ବାତରୁ ରକ୍ଷା କରିପାରନ୍ତି । ଯଦି ଏହା ପ୍ରଭାବଶାଳୀ ହୁଏ ନାହିଁ ତେବେ ଫ୍ରଣ୍ଟାଲ ଲୋବର ପ୍ରଭାବିତ ଅଂଶକୁ ବାହାର କରିବା ପାଇଁ ଅସ୍ତ୍ରୋପଚାର କରାଯାଇପାରେ । ୫ବର୍ଷରେ ପ୍ରାୟ ୩୦% ଲୋକଙ୍କ ମଧ୍ୟରେ ଅସ୍ତ୍ରୋପଚାର ସମ୍ପୂର୍ଣ୍ଣ ସଫଳ ହୋଇଛି ।

ଅପସ୍ମାର ଅପେକ୍ଷାକୃତ ଏକ ସାଧାରଣ ରୋଗ ଯାହା ଜନସଂଖ୍ୟାର ୦.୫-୧% ଲୋକଙ୍କୁ ପ୍ରଭାବିତ କରିଥାଏ, ଫ୍ରଣ୍ଟାଲ ଲୋବ ଅପସ୍ମାର  ଏହି ସଂଖ୍ୟାର ୧-୨% (୫୦୦୦ରୁ ୨୦,୦୦୦ ମଧ୍ୟରେ  ୧) ରହିଥାଏ । ଟେମ୍ପୋରାଲ ଲୋବ ଅପସ୍ମାର ପରେ ଏହା ହେଉଛି ଦ୍ୱିତୀୟ ସାଧାରଣ ସ୍ଥାନୀୟ ଅପସ୍ମାର ଅଟେ ।  ପୁରୁଷ ଏବଂ ମହିଳା ସମ ଭାବରେ ପ୍ରଭାବିତ ହୁଅନ୍ତି । ଫ୍ରଣ୍ଟାଲ୍ ଲୋବ୍ ବାତର ପ୍ରଥମ ସ୍ପଷ୍ଟ ବର୍ଣ୍ଣନା ୧୮୨୭ ମସିହାରେ ଜେଏଫ୍ ବ୍ରାଭାଇସଙ୍କଦ୍ୱାରା ହୋଇଥିଲା ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki